Document ID: 32008D0134

ROZHODNUTIE RADY 2008/134/SZBP
z 18. februára 2008,
ktorým sa vykonáva jednotná akcia 2005/797/SZBP o policajnej misii Európskej únie na palestínskych územiach
RADA EURÓPSKEJ ÚNIE,
so zreteľom na jednotnú akciu Rady 2005/797/SZBP o policajnej misii Európskej únie na palestínskych územiach (1), a najmä na jej článok 14 ods. 2 v spojení s článkom 23 ods. 2 druhou zarážkou Zmluvy o Európskej únii,
keďže:
(1)
Rada 14. novembra 2005 prijala jednotnú akciu 2005/797/SZBP, ktorou sa na trojročné obdobie zriaďuje policajná misia Európskej únie na palestínskych územiach (EUPOL COPPS). Operačná fáza EUPOL COPPS sa začala 1. januára 2006.
(2)
Rada 20. novembra 2006 prijala rozhodnutie 2006/807/SZBP (2), ktorým stanovila konečný rozpočet pre EUPOL COPPS na rok 2007.
(3)
Rada 6. decembra 2007 prijala rozhodnutie 2007/808/SZBP, ktoré ustanovuje, že rozpočet bude pokrývať výdavky misie aj v období od 1. januára 2007 do 29. februára 2008.
(4)
V súlade s článkom 1 ods. 2 rozhodnutia 2007/808/SZBP má o konečnom rozpočte EUPOL COPPS na obdobie od 1. marca 2008 do 31. decembra 2008 rozhodnúť Rada do 29. februára 2008,
ROZHODLA TAKTO:
Článok 1
Finančná referenčná suma určená na pokrytie výdavkov policajnej misie Európskej únie na palestínskych územiach (EUPOL COPPS) od 1. marca 2008 do 31. decembra 2008 je5 000 000 EUR.
Článok 2
Toto rozhodnutie nadobúda účinnosť dňom jeho prijatia.
Článok 3
Toto rozhodnutie sa uverejní v Úradnom vestníku Európskej únie.
V Bruseli 18. februára 2008.

Labels: 18
2
15
5